பகல் +  மாறு = பகல்மாறு பகல்மாறு என்பது சமணர்களின் பழக்கவழக்கங்களில் ஒன்று...அதாவது பகல் நேரத்தில் மட்டுமே உண்பது என்பதாகும்...பொழுது சாய்ந்ததும்/இரவு நேரங்களில் மறு நாள் சூரிய உதயம் வரை ஒன்றும் சாப்பிடமாட்டார்கள்... பகல் + மானம் =பகல்மானம் மானம் என்னும் சொல்லுக்குள்ள பற்பல அர்த்தங்களில் பொழுது என்பதும் ஒன்று...சூரிய வெளிச்சம் பரவி உள்ளளவு ஒரு நாளின் பகுதியை பகல்மானம் -பகற்பொழுது என்பர்... பகல் + வத்தி = பகல்வத்தி   தீபாவளி போன்ற பண்டிகைகள், வேறு விசேடமான நாட்கள் மற்றும் கொண்டாட்ட நாட்களின் இரவு நேரங்களில், பலவித வண்ணங்களில், விண்ணிலும் தரையிலும், பல வடிவாக எரிந்தும், வெடித்து ஒலியெழுப்பியும், அனைவரையும் களிப்பிலாழ்த்தக்கூடிய பட்டாசு (வாண) வகைகளில் ஒன்று பகல்வத்தி.